Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A rádiózásról és a televíziózásról szóló 1996. évi I. törvény (médiatörvény) 145. §-a azt rögzítette, hogy a Magyar Rádió mûsorainak terjesztéséhez a törvény hatálybalépésekor használt három 66,0–73,0 MHz frekvenciasáv közül kettõ a
Paragraph Index: 1785

2006. február 1-jétõl a nemzetiségi mûsorok sugárzását biztosító frekvenciát nem állították le, a létrejött kompromisszum azonban a jelenlegi frekvenciaszolgáltatás problémáit sem oldotta meg. A kialakult patthelyzetben nem született érdemi döntés, az OIRT-frekvencia megszüntetését ugyanis csak elhalasztották egy évvel. A 2006. évi XII. törvénnyel módosított médiatörvény 145. §-a szerint „a harmadik 66,0–73,0 frekvenciasáv tizenegy évig használható.” Következésképpen a nemzetiségi mûsorok továbbra is hallgathatatlanok maradtak, hiszen a megtartott, elavult keleti URH frekvenciához, mint ahogy azt már jeleztük, hosszú évek óta nem gyártanak megfelelõ vevõkészüléket, ez a sáv tehát korszerû rádiókkal szinte foghatatlan. A médiaszakemberek szerint a jelenlegi frekvenciaszûkösség akkor lesz mérsékelhetõ, ha elfogadják a digitális televíziózásról és rádiózásról szóló törvényt, és megteremtik végrehajtásának feltételeit. Azt azonban senki sem tudja garantálni, hogy jövõ februárban már mûködni fog a „mindent megoldó” digitális hálózat. Mindezek miatt a nemzetiségi rá- 2006/162/II. szám 37 A jelentés teljes szövege a nemzeti és etnikai kisebbségi jogok országgyûlési biztosának tevékenységérõl szóló 2004. évi beszámolóban található. diómûsorok frekvenciájának rendezésére irányuló terveket és intézkedéseket a továbbiakban is figyelemmel kísérjük. Újabb tárgyalásokra és szakmai egyeztetésekre van szükség, hogy a jelenlegi, a kisebbségek jogait sértõ helyzet mielõbb megváltozzon. 2007. február 1-jétõl olyan végleges megoldás elfogadása szükséges, amely a digitális hálózat kiépítéséig is biztosítja a nemzetiségi rádiómûsorok jól hallható, országos sugárzását. III. Az egyes egyéni kisebbségi jogok érvényesülésének 2005. évi tendenciái

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes